PIKK.ee

Liidrite kool, 2024
2024-11-28 10:00 - 2024-11-29 17:00 (Europe/Tallinn)
Eesti Talupidajate Keskliit ja Maaelu Teadmuskeskus korraldavad 28.-29. novembril noorte põllumajandustootjate väljaõppe kahepäevase täiendkoolituse “Liidrite kool” Pärnu Estonia Resort Hotel & Spa Konverentsikeskuses.
Koolitus “Juht, kui põllumajanduse mõjusaim saadik!”
See praktiline koolitus on mõeldud noortele põllumajandussektori juhtidele, kes soovivad arendada enesejuhtimise, persoonibrändi ja kaasava juhtimise oskusi. Koolitus annab tööriistad, kuidas luua usaldust ja nähtavust nii oma meeskonnas kui ka sektori saadikuna. Osalejad õpivad, kuidas teadlik enesejuhtimine, lugude jutustamine ja efektiivne ajakasutus toetavad nende eesmärke ja edasist arengut.

REGISTREERIMINE KOOLITUSELE: https://www.surveymonkey.com/r/LIIDRID24

Koolituse eesmärk:
Pakkuda tulevastele või juba tegutsevatele organisatsioonide juhtidele tuge juhi töö olemuse süsteemsel mõtestamisel läbi eestvedamise prisma.
Koolituse eesmärk on muuta osaleja efektiivsemaks juhiks olenemata olukorrast. Koolituse rõhk on praktilistel harjutustel, mis näitlikustavad ning aitavad inimestel saada aru, kuidas õpitud põhimõtteid ja printsiipe kasutada oma igapäevaelus.
Koolituse registreerimine on avatud kuni 20. November 2024 või kuni grupi täitumiseni.
Õppekava: Liidrite Kool, 2024 (pdf)
Majutus: Koolitusel osalemine on tasuta. Koolituse korraldaja poolt on korraldatud ka toitlustus. Osalejatel on võimalik soodushinnaga broneerida majutus.
Liidrite koolile promokoodi TLLIIDRITEKOOL, annab 10% soodustust kõikidelt toatüüpidelt. Ööbimiseks 27.-29.11 ja broneerimiseks 31.10-27.11.
Check-in algab kl 15, check out kuni kl 12. Majutuse hind sisaldab

hommikusöögi bufeed (E-R kl 7-10, L-P kl 7.30-10.30) ning
SPA & SAUNA külastamist (kl 7-22).

KOOLITUSPÄEV I, 28. November 2024
Koolituse algus kell 10:00 ja lõpp 16:00 – Estonia Resort SPA ja Konverentsikeskus, PÄRNU
“Juht, kui põllumajanduse mõjusaim saadik!”
Koolitusel käsitletakse, kuidas tegutseda põllumajanduse saadikuna, juhtides meeskonda ja suheldes koostööpartneritega nii, et esile tuua põllumajanduse positiivset mõju ja tõsta sektori usaldusväärsust. Osalejad saavad praktilisi teadmisi ja tööriistu, et luua oma persoonibrändi, mis toetab nende usaldusväärsust juhina ja annab neile oskuse brändisaadikuna tugevdada sektori kuvandit nii organisatsioonisiseselt kui ka avalikkuses.
Koolitus annab osalejatele sügavama arusaamise enesejuhtimisest, sealhulgas eesmärkide seadmisest ja teadlikust töökorraldusest, et hoida fookust ja efektiivsust ka kiire tempoga tööpäevades. Õpitakse, kuidas ennetada läbipõlemist, säilitada tasakaalu töö- ja eraelu vahel ning leida tõhusaid ajajuhtimise ja energia haldamise viise, et säilitada pikaajaline motivatsioon ja soodustada taastumist. Eraldi käsitletakse ka füüsilise liikumise ja aktiivsuse tähtsust enesejuhtimise toetajana, andes praktilisi soovitusi, kuidas seda igapäevaellu integreerida.
Lektor:
Signe Ventsel on kogenud koolitaja ja arengupartner, kelle fookuses on persoonibränd, enesejuhtimine ja tööandja bränding. Turunduse ja hariduse juhtimise taustaga Signe on üle 15 aasta toetanud organisatsioone ja meeskondi, aidates inimestel esile tuua oma tugevused ja luua mõjuvaid brände. Ta on loonud enesearengumärkmiku “Olen iseenda boss” ning inspireerinud oma koolitustega paljusid julgemalt tegutsema. Signe väärtustab avatust, paindlikkust ja tulemustele orienteeritust, kutsudes inimesi üles võtma vastutust oma elu ja arengu eest.
KOOLITUSPÄEV II, 29. november 2024
Koolituse algus kell 10:00 ja lõpp 13:00 – Estonia Resort SPA ja Konverentsikeskus, PÄRNU
“Juhi areng: millised tööriistad aitavad arendada juhtimisoskust”
Räägime lugemise, töötubades osalemise, koolitustel ja mentorite otsimise kui kasvuvõimaluste eeliseid. Räägime mentorluse eelistest ja seda, kuidas leida mentoreid, kes saavad juhendada ja toetada. Jagame näpunäiteid tõhusa võrgustike loomise, koostöö edendamise ja tugisüsteemi arendamise kohta.
Lektor:
Kerli Ats omab magistrikraadi ettevõtluses. Aastatel 2017–2024 juhtis ta Eestimaa Talupidajate Keskliitu ning kuulub alates 2020. aastast Euroopa Majandus- ja Sotsiaalkomiteesse. Hetkel omandab ta doktorikraadi EBS-is.

Koolitus toimub MAK 2014–2020 „Teadmussiirde programm põllumajanduse, toidu ja maamajanduse tegevusvaldkonnas“ horisontaalse valdkonna raames ning seda toetab Euroopa Liit.

MAAELUVÕRGUSTIK: Teemavebinar - Ettevõtte elujõulisuse indeks ja põlvkondade vahetus ettevõtluses
2024-11-14 14:00 - 15:30 | Veebis, Eesti
Osalemiseks registreeru läbi Maaeluvõrgustiku veebvorm (hiljemalt 14. november 12:00).

14. novembril 2024 korraldab Maaelu Teadmuskeskuse maaeluvõrgustik koostöös Harju Ettevõtlus- ja Arenduskeskusega ettevõtluse teemalise veebiseminari.

Päevakava:
13.50 – 14.00 Sisenemine Zoomi keskkonda
14.00 – 15.30 Ettevõtte elujõulisuse indeks (Priit Kuuskme, Harju Ettevõtlus- ja Arenduskeskuse juhataja)
Põlvkondade vahetus ettevõtluses (Eduard Laur, Harju Ettevõtlus- ja Arenduskeskuse ettevõtluskonsultant)
Moderaator: Ave Bremse, METK

Ettevõtte elujõulisuse indeksist:
Infotunni esimeses osas tutvustatakse ettevõtte elujõulisuse indeksi projekti arengut ja lähiaja plaane. See indeks on loodud selleks, et toetada ettevõtete kasvu ja tagada stabiilsem ärikeskkond. Indeksi loomise idee pärineb Maailmapangalt, kes soovitas igas riigis välja arendada ettevõtlusandmetel põhineva süsteemi, mis pakub ettevõtetele arengutuge ning vajadusel hoiatab maksejõuetuse või raskuste eest. Eestis tegeleb Statistikaamet koostöös majandus- ja kommunikatsiooniministeeriumiga tehisintellektil põhineva lahenduse väljatöötamisega, mis aitab ettevõtteid nende elujõulisuse hindamisel. Lahendus on juba viimases arendusfaasis ja peagi saab ettevõtetele kättesaadavaks.
Indeksi loomisel on inspiratsiooni saadud Euroopa Liidu varajase hoiatuse võrgustiku põhimõtetest, mille kohta saab rohkem lugeda lehelt: www.earlywarningeurope.eu

Põlvkondade vahetusest pereettevõtluses:
Teise teemana keskendume põlvkondade vahetusele pereettevõtluses. Maailmas leidub palju pikaaegseid pereettevõtteid, mis on edukalt kestnud põlvkonnast põlvkonda. Näiteks tuntud alkoholitootja Bacardi, mis asutati Kuubal 1862. aastal, on püsima jäänud hoolimata kahest asukohariigi vahetusest ja on endiselt asutajaperekonna seitsme põlvkonna omanduses. Eestis pole aga ajalooliselt olnud sellist ettevõtluse järjepidevust, kuna poole sajandi jooksul puudus ettevõtlusvabadus. Küll aga leidub Eestis ettevõtteid, mis asutati 1980. ja 1990. aastatel ning mille juhtimine on läinud juba järgmisele põlvkonnale.
Põlvkonnavahetuse käigus võib üleminek toimuda sujuvalt, kuid vahel kerkivad ka mitmesugused probleemid. Pereettevõtte omamisel on mitmeid eeliseid, nagu tihe perekondlik koostöö ja pikaajalised väärtused. Samas on ka teatud riske – näiteks tuleb vaid 30% pereettevõtetest sujuvalt järgmisele põlvkonnale üle ja ainult 5% jõuab neljanda põlvkonnani.
Infotund pakub võimalust nendel teemadel arutada, leida inspiratsiooni ja lahendusi ettevõtluse elujõulisuse ning põlvkondade järjepidevuse teemadel.
Veel infot ettevõtluse teemal:

SA Harju Ettevõtlus- ja Arenduskeskus HEAK
Maakondlike arenduskeskuste võrgustik – MAK võrgustik

Ürituse läbiviimine on toetatud EL vahenditest maaeluvõrgustiku tegevusele.
Üritus on registreeritud osalejatele tasuta.

Lisainfo: Ave Bremse, ave.bremse@metk.agri.ee. +372 515 6412

Mainekujundus ja kommunikatsioon põllumajanduses
2024-09-05 10:00 - 15:00
Autor: Hanna Tamsalu
Kes vastutab põllumajanduse ja kodumaise toidutootmise maine eest? Kuidas toimib tarbija psüühika ja mida saab iga ettevõtja ise teha, et kuvand kodumaisest põllumajandustootmisest vastaks reaalsusele. Kas tõde on vaataja silmades või annab selles osas ka tootjatel endal midagi arvestatavat ära teha?
Üritusele on oodatud põllumajandustootjad aga ka põllumajandust esindavate organisatsioonide esindajad. Käsitleme teemasid kommunikatsiooni olemusest ja mõjust, teeme väikese sissevaate isiku-ja ettevõttebrändingusse, räägime mõjusast suhtlemisest ja esindamisest.

Üritus toimub 05.septembril 2024 Vihula Mõisas Lääne-Virumaal
Üritusel osalemine on tasuta

Osalemiseks saada e-mail kajapiirfeldt@gmail.com hiljemalt 15.08.2024
Üritusel osalejate arv on piiratud, koha tagab varasem registreerumine.

Ajakava:
9.45-10.00 Saabumine ja kohvi
10:00-12.30 Õppetöö
Mainekujunduse olemus ja mõju, isiku ja ettevõttebränding, ettevõtja roll põllumajanduse maine kujundamises
12.30:45-13:30 Lõuna
13:30-14.30 Õppetöö
Kommunikatsiooni alused, sh suhtlemine meedia ja avalikkusega, mõjus arvamuse avaldamine ja positiivne kommunikatsioon
14.45-15.00 Päeva kokkuvõte
*korraldajal on õigus teha muudatusi seminari ajakavas

Lektor: Kaja Piirfeldt
Omab 20-aastast kogemust põllumajandussektoris ettevõtjana ja on viimased 10 aastat täitnud sektori eestkõneleja ja mainekujundaja rolli erinevatel positsioonidel mh juhtides 7 aastat MTÜ-d Eesti Noortalunikud, töötades ministri nõunikuna Regionaal-ja Põllumajandusministeeriumis, kirjutanud mitmeid arvamusartikleid ja andnud intervjuusid erinevatele meediaväljaannetele. On salvestanud podcastide sarja alustavatele põllumajandusettevõtjatele, astunud üles nii telemeedias kui raadios erinevate intervjuude ja arvamustega, pidanud põllumajandusest kõnesid ja modereerinud mitmeid debatte ja valdkonna üritusi, mh Aasta Põllumehe konverentsi. Juhib oma koolitus-ja konsultatsioonifirmat. Lisaks põllumajandusharidusele omab mikrokraadi TalTechist turunduse ja teenusdisaini alal, õpib praegu samas magistriõppes turundust ja kliendikogemuse juhtimist. Omandatud haridusteaduste kraad ja mitmeid suhtlemisalaseid kompetentse erinevatel koolitustel Eestis ja Euroopas.

Üritus viiakse läbi „Teadmussiirde pikaajaline programm põllumajanduse, toidu ja maamajanduse tegevusvaldkonnas“ raames.

Lisainfo:
Kaja Piirfeldt
kajapiirfeldt@gmail.com
+372 5665 7952

Maaettevõtluse õppereis Rootsi
2023-11-08 - 2023-11-10 | Muu, Eesti
Maaelu Teadmuskeskus korraldab 8.-10. novembril õppreisi Rootsi.
Õppereisil tutvustatakse Rootsi ettevõtjate praktikaid. Eesmärk on näidata maapiirkonna ettevõtjatele võimalusi, mis on edu toonud teistes sarnase äri- ja kultuuriruumiga riikides maapiirkondades tegutsevatele ettevõtjatele.
Sihtrühmaks on kasvupotentsiaaliga töökohti loovad väikeettevõtjad maapiirkonnas, eelkõige Kagu-Eestis ja Ida-Virumaal.

Õppereisi käigus on planeeritud külastada Leader Sörmlandskusteni Nyköpingu ümbruskonnas tegutsevaid ettevõtjaid. Eesti ettevõtjaid võtavad vastu Jacqueline Hellsten (Leader Sörmlandskusteni ärijuht, Rosenhaska mõisakompleksi eestvedaja) ja giid Cornelia Eriksson (Vistancia Conferences).

Loodusturism Nynäs – Mõned väikeettevõtjad on koostöös erinevate osalejatega loonud mitmepäevase matkapaketi koos ööbimisega Sörmlandi erinevates unikaalsetes keskkondades. Nynäsi lossis koguneme lõunale ja projekti tutvustamisele.
Pumpstationen Art and Craft Café – Külastame oma giidi esindussaali. Saame teada rohkem erinevate keraamika tehnikate kohta töökojas (raku, salt fire, blueclay).
Rosenhanska Magasinet B&B – Mõisakompleks, mille tavapäraste tööde kõrval on kujunenud peokorralduse kõrvaläri.
Högtorps gård – Högtorpi talus valmistatakse erinevaid tooteid metsasaadustest, mis annavad edasi ja täiustavad põhjamaiseid maitseid.
Hempster of Sweden – Värske ja maheda kanepijookide valmistaja. Ettevõtte fookuses on tehnoloogia ja protsesside arendamine.
Jürss mejeri – Erinevate juustu valmistamise meierei.
ReTuna – Maailma esimene taaskasutuskeskus. Vanadele asjadele antakse uus elu läbi ümbertöötlemise.
Wäsby magasin – Wäsbyholmi talus on renoveeritud vana ait, kus on mitu sisekujunduspoodi, kohvik ja restoran.
Älebygård – Mitme ettevõtte koostööl valminud ärimaja, kus asub talupood, lihapood, toitlustusruum, majutus ja peoruum.

*korraldajal on õigus teha muudatusi õppereisi kavas

Õppereisi oodatav tulemus on, et osalevad ettevõtjad rakendavad saadud teadmisi ja kogemusi ning tõstavad sellega oma konkurentsivõimet, kasvatavad käivet ja loovad uusi töökohti. ÜPP üheks eesmärgiks on hoida alal maapiirkondade majandust läbi ettevõtluse arendamise ja mitmekesistamise maapiirkonnas. Ettevõtete konkurentsivõime seisukohast on oluline viia end kurssi parimate praktikatega tootlikkuse, turundamise ja tootearenduse tõhustamisel. Eelkõige on oluline saada kogemusi ja kontakte kaasaegsete tehnoloogiate, materjalide ja meetodite juurutamiseks oma ettevõttes.

Õppereis toimub inglise keeles.

Õppereis on tasuta, kuid selle eest arvestatakse vähese tähtsusega abi (VTA) kuni 1500 € ühe osaleja kohta. Vähese tähtsusega abi kohta loe lähemalt SIIT.

Õppereis viiakse läbi „Teadmussiirde pikaajaline programm põllumajanduse, toidu ja maamajanduse tegevusvaldkonnas“ raames.
Lisainfo: Anna Marie Reimann (annamarie.reimann@metk.agri.ee, +372 58026888)

Maaelu konverents 2023
2023-05-19 10:00 - 16:00 | Pärnumaa, Pärnumaa, Eesti
Maaelu Teadmuskeskus kutsub osalema Maaelu konverentsil 19. mail algusega kell 10:00!
Konverentsil kajastatakse maaelu ja maamajanduse teemasid ning peamiselt keskendutakse maamajanduse jätkusuutlikkuse suurendamisele. Arutletakse maapiirkonnas ettevõtluse arendamise, eelkõige finantsvõimekuse suurendamise ja turutõrgetega hakkama saamise teemadel.
Osalema on oodatud maal tegutsevad ettevõtted ja kõik maaelu huvilised.
Aeg: 19. mai kell 10.00–15.50
Koht: Pärnumaa, Estonia Resort Hotell & Spa

Orienteeruv PÄEVAKAVA
9:30- 10:00 Kogunemine, tervituskohv
10:00- 10:05 Päevakava tutvustus ja ülevaade
10:05-10:10 Regionaalministri Madis Kallase avakõne
10:10-10:40 Päeva sissejuhatus. Päevajuht Madis Pärtel (ettekanne 01_Madis_Pärtel_Ettevõtlus_maapiirkonnas).
10:40. 11:05 Coop Haapsalu kaubandusjuht Piret Rüütel: “Probleemid ja kitsaskohad, millega maapiirkonna kauplused igapäevaselt silmitsi seisavad. Kuidas mõjutab kaupluste sulgemine elu maal?” (ettekanne 02_Piret_Rüütel COOP)
11:05 – 11:30 Kaisa Vehkalahti, Jyväskylä Ülikool: “Many paths to adulthood. Young people in sparsely populated rural areas in Finland under pressure to leave or stay.“ (ettekanne 03_Kaisa_Vehkalahti_Many paths to adulthood).
11:30 – 11:55 Mikelis Grivins, Baltic Studies Centre. Projekti COCOREADO ülevaade ja tutvustus (ettekanne 04_Mikelis_Grivins_COCOREADO).
12:00 – 12:45 Lõunapaus
12:50 – 13:15 Piia Pääso, Polli aiandusuuringute keskuse juhataja: “Kuidas aitavad teadusarendusasutused maapiirkondi?” (ettekanne 05_Piia_Pääso_Polli).
13:15 – 13:40 Reimo Nebokat, Rico OÜ juht: “Amii küünlakoja saamisloost ja tegemistest“ (ettekanne 06_Reimo_Nebokat_AMII lugu).
13:40 – 14:05 Lehar Kütt, Coop Panga ärikliendi finantseerimise äriliini juht: „Panga rollist ettevõtluse arendamisel“ (ettekanne 07_Lehar_Kütt_Panga roll ettevõtluse arendamisel).
14:05 – 14:20 Kohvipaus 15 min
14:25-15:10 Sessioon-arutelu 1 – “Ettevõtlusinkubaator, koostöötamise keskus, rural digital hub – kuidas need aitavad maapiirkonnas head ettevõtluskeskkonda luua?“ Juhib Allar Korjas
14:25–15:10 Sessioon-arutelu 2 – Noorte ettevõtlikkus. Juhib Kerli Ats (ettekanne 2_Kerli Ats_ettekanne)
14:25–15:10 Sessioon-arutelu 3 – Rohepööre. Juhib Ants-Hannes Viira (ettekanne A3_Ants_Viira_Rohepööre)
15:15–15:45 Treski muusika- ja inspiratsioonikeskuse edulugu jagab selle asutaja Jalmar Vabarna (ettekanne Jalmar Vabarna TRESKI ESITLUS).
*korraldajal on õigus teha muudatusi külastuse ajakavas

Konverents saab järgi vaadata veebilehel https://www.youtube.com/watch?v=6aciyM5Ms6g.

Lisainfot konverentsi kohta on võimalik küsida e-posti aadressil Hanna.Raidvere-Sepp@metk.agri.ee
Konverents viiakse läbi „Teadmussiirde pikaajaline programm põllumajanduse, toidu ja maamajanduse tegevusvaldkonnas“ raames.

Teadlase vaade maaelu arengule "Agroturism - põllumeeste privileeg"
2023-01-20 13:00 - 14:30 | Veebis, Eesti
Teadlase vaade maaelu arengule toimub zoom vahendusel 20.01.23 kella 13-14:30ni.
Loengu teema: “Agroturism – põllumeeste privileeg”

Kuidas suhestuvad maaturism, agroturism ja loodusturism ja miks me räägime kolmest eri turismiliigist?
Mis kasu saab agroturismist põllumajandusettevõtja – otsesed ja kaudsed kasud.
Mismoodi turismiteenust või -toodet üles ehitada nii, et endal on tore ja kasulik ja külalised rahul ning õnnelikud.

Sihtgrupp: Agroturismiettevõtted ja valdkonnast huvitatud
Registreerumine Maainfo veebis.
Zoom link saadetakse registreeritud osalejatele.
Loengutesarja “Teadlase vaade maaelu arengule” korraldab Maaelu Teadmuskeskuse maaeluvõrgustiku teenistus.
Loengutesarjast “Teadlase vaade maaelu arengule” loenguid saad vaadata maainfo veebist.

Finantskirjaoskus põllumajandustootjale
2022-12-16 13:00 - 16:00
Põllumajandusuuringute Keskus Maaeluvõrgustiku osakond korraldab 16. detsembril 2022 veebikeskkonnas Zoom tasuta infopäeva “Finantskirjaoskus põllumajandustootjale”.
Infopäeva eesmärk on põllumajandustootjatel aidata aru saada, mida finantsanalüüsi numbrid väljendavad.
Käsitletavad teemad:

finantsaruannete holistiline analüüs – lihtsustatud vaade erinevatest vaatepunktidest,
finantside loogika põllumajandusettevõtete perspektiivis,
maailmamajanduse mõju Eesti põllumajandustootjate toormetele ning tarnetele.

Lektor Jani Mäenpää on omandanud MSc kraadi põllumajanduses ja metsanduses Helsingi Ülikoolis, ärijuhtimise magistrikraadi ning bakalaureusekraadi investeeringute juhtimises Estonian Business School-is (EBS). Tegelenud 8 aastat analüütikuna ja portfellihaldurina LHV Varahalduses. EBS-is on olnud külalisõppejõud lisaks on lugenud ettevõtte analüüsi ja hindamist ning makroökonoomika ja tööstusharu analüüsi. Hobiks on tuttavate põllumeeste aitamine erinevate farmitöödega.
Infopäeva ei salvestata!

Infopäev toimub MAK 2014-2020 meetme „Teadmussiirde pikaajaline programm põllumajanduse, toidu ja maamajanduse tegevusvaldkonnas“ horisontaalse valdkonna raames. Rahastamisallikas on Euroopa Maaelu Põllumajandusfond (EAFRD).
Esitluse slaidid: Finantskirjaoskus põllumajandustootjale

Majandusarvestus peab olema sisse seatud vastavuses ettevõtte suuruse ja tegevusvaldkonnaga. Finants- ehk raamatupidamisarvestus on kohustuslik igale Eestis registreeritud juriidilisele isikule ja füüsilisest isikust ettevõtjale. Kuigi mõned majandusarvestuse komponendid on vabatahtlikud, ei tähenda see siiski seda, et need on mittevajalikud.
Loe edasi materjalist: Majandusarvestuse alused väiketootjale (2022)

Lisainfo ürituse kohta:
Hanna Raidvere-Sepp
PMK/Eesti maaeluvõrgustik
tel. 53603671
e-mail hanna.raidvere-sepp@pmk.agri.ee

Finantskirjaoskus põllumajandustootjale
2022-12-02 09:30 - 16:00 | Lääne-Virumaa, Lääne-Virumaa, Eesti
Põllumajandusuuringute Keskus Maaeluvõrgustiku osakond korraldab 2. detsembril 2022 PMK Jäneda hoones tasuta infopäeva “Finantskirjaoskus põllumajandustootjale”.
Infopäeva eesmärk on põllumajandustootjatel aidata aru saada, mida finantsanalüüsi numbrid väljendavad.
Käsitletavad teemad:

finantsaruannete holistiline analüüs – lihtsustatud vaade erinevatest vaatepunktidest,
finantside loogika põllumajandusettevõtete perspektiivis,
harjutused klassiruumis, esmataseme finantsanalüüs näidisettevõtete andmetega,
maailmamajanduse mõju Eesti põllumajandustootjate toormetele ning tarnetele.

Ajakava:

9.30- 10.00 registreerimine
10.00-11.30 ettekanne
11.30-11.45 kohvipaus
11.45-13.15 ettekanne
13.15-14.00 lõuna
14.00-15.30 ettekanne

Lektor Jani Mäenpää on omandanud MSc kraadi põllumajanduses ja metsanduses Helsingi Ülikoolis, ärijuhtimise magistrikraadi ning bakalaureusekraadi investeeringute juhtimises EBS-ist. Tegelenud 8 aastat analüütikuna ja portfellihaldurina LHV Varahalduses. EBS-is on olnud külalisõppejõudm lisaks on lugenud ettevõtte analüüsi ja hindamist ning makroökonoomika ja tööstusharu analüüsi. Hobiks on tuttavate põllumeeste aitamine erinevate farmitöödega.

Infopäeva ei salvestata!
Veebipõhine infopäev toimub 16. detsembril

Infopäev toimub MAK 2014-2020 meetme „Teadmussiirde pikaajaline programm põllumajanduse, toidu ja maamajanduse tegevusvaldkonnas“ horisontaalse valdkonna raames. Rahastamisallikas on Euroopa Maaelu Põllumajandusfond (EAFRD).

Lisainfo ürituse kohta:
Hanna Raidvere-Sepp
PMK/Eesti maaeluvõrgustik
tel. 53603671
e-mail hanna.raidvere-sepp@pmk.agri.ee

Maaettevõtluspäev
2016-10-06 10:00 - 15:00 | Viljandimaa, Viljandimaa, Eesti
2016. a 6.oktoobril korraldasid MES ja MESi nõuandeteenistus Viljandimaal Olustvere mõisas ettevõtlusnädala raames maaettevõtluspäeva. Ettekanded leiate altpoolt:

6.oktoober, maaettevõtluspäev
moderaator Arnold Pastak
Lilia Kulli, MESi taimekasvatuse konsulent „2016.a taimekasvatuse hooaeg – probleemid ja lahendused“
Tuuli Vaarak, teraviljakasvataja „Käesoleva aasta teraviljakasvatusest oma praktika näitel“
Tõnu Post, Eesti Põllumeeste Keskliidu president ja piimakarjakasvataja „Eesti
piimanduse hetkeolukord ja tuleviku väljavaated“
Elar Neito, Maaeluministeeriumi maaelu arengu osakonna maaettevõtlusbüroo büroojuhataja asetäitja „Eesti maaelu arengukava 2014-2020 toetusmeetmetest“
Lea Kirsipuu, Maaelu Edendamise Sihtasutuse analüütik „Laenud MAK rahastamisvahendist“
Rando Värnik, Eesti Maaülikooli majandus- ja sotsiaalinstituudi professor „Väärtusahelate arendamine maamajanduses“
